stanford-oval/wikipedia huggingface dataset:
วัดคุณแม่จันทร์

| วัดคุณแม่จันทร์ |
| --- | --- |

ที่ตั้ง: เลขที่ 910 ถนนมอเตอร์เวย์ แขวงประเวศ เขตประเวศ กรุงเทพมหานคร 10250
ประเภท: วัดราษฎร์
นิกาย: ธรรมยุติกนิกาย
เจ้าอาวาส: พระปลัดกิตติ กิตฺตินนฺโท
 สถานีย่อยพระพุทธศาสนา
วัดคุณแม่จันทร์ เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในแขวงประเวศ เขตประเวศ กรุงเทพมหานคร เป็นวัดด้านวิปัสสนากรรมฐาน ภายในวัดมีโรงเรียนปริยัติธรรม เจ้าอาวาสรูปปัจจุบัน คือ พระปลัดกิตติ กิตฺตินนฺโท
วัดคุณแม่จันทร์เดิมเป็นวัดที่สร้างขึ้นในสมัยพระบาทสมเด็จพระจุลจอมเกล้าเจ้าอยู่หัว บนที่ดินซึ่งนางจันทร์ซึ่งท่านเป็นภรรยาของขุนศักดิ์พลฤทธิ์ รับราชการในวังหน้า เมื่อนางจันทร์เสียชีวิต วัดจึงขาดการพัฒนาจึงได้กลายเป็นวัดร้าง ต่อมา พ.ศ. 2522 ทายาทของนางจันทร์ได้สืบจนทราบว่าเป็นวัดที่คุณแม่จันทร์ได้สร้างไว้ จึงได้ดำเนินการขอโฉนดที่ดินและพัฒนาวัดจนได้ยกสถานะจากวัดร้างมาเป็นวัดมีพระสงฆ์ โดยได้รับอนุญาตตั้งวัดเมื่อวันที่ 15 กันยายน พ.ศ. 2531 ได้รับพระราชทานวิสุงคามสีมาเมื่อวันที่ 1 สิงหาคม พ.ศ. 2533 ต่อมานางเจียน สุนทรโลหิต ได้ยกที่ดินที่ติดกับวัดทางทิศใต้ให้อีก 3 ไร่ จนวัดมีที่ดินเนื้อที่ 9 ไร่ 6 ตารางวา
อาคารเสนาสนะได้แก่ อุโบสถ สร้างเป็นอาคาร 2 ชั้น ชั้นบนใช้ประกอบกิจทางสงฆ์ ส่วนชั้นล่างใช้เป็นที่ทำกิจกรรมอื่น ๆ สภาพภายในวัดเงียบสงบ มีการปลูกต้นไม้ไว้เป็นจำนวนมากและมีน้ำตกจำลอง มีห้องสวดมนต์ ชื่อว่า วิริยะธรรมคูหา เป็นอาคารที่ซ่อนตัวอยู่ในภูเขาจำลองขนาดย่อม ด้านในเป็นห้องกว้างขนาดประมาณ 50 คน ติดเครื่องปรับอากาศ ศาลาขนาดใหญ่หรือหอฉัน ใช้ปฏิบัติศาสนกิจต่าง ๆ รวมทั้งเป็นจุดที่ญาติโยมจะมาทำบุญหรือมาถวายภัตตาหาร
วัดคุณาราม

| วัดคุณาราม |
| --- | --- |


ชื่อสามัญ: วัดคุณาราม, วัดเขาโป๊ะ, วัดหลวงพ่อแดง
ที่ตั้ง: ตำบลหน้าเมือง อำเภอเกาะสมุย จังหวัดสุราษฎร์ธานี
ประเภท: วัดราษฎร์
นิกาย: มหานิกาย
เจ้าอาวาส: พระครูสิริทีปคุณากร
 สถานีย่อยพระพุทธศาสนา
วัดคุณาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหน้าเมือง อำเภอเกาะสมุย จังหวัดสุราษฎร์ธานี ที่ตั้งวัดอยู่บนถนนรอบเกาะระหว่างทางเข้าน้ำตกหน้าเมืองและหัวถนน ปัจจุบัน พระครูสิริทีปคุณากร (ประจวบ ปญฺญาทีโป ป.ธ.5) ดำรงตำแหน่งเจ้าอาวาส
วัดคุณาราม วัดเขาโป๊ะ หรือ วัดหลวงพ่อแดง ตั้งขึ้นเมื่อวันที่ 15 สิงหาคม พ.ศ. 2526 ได้รับพระราชทานวิสุงคามสีมาเมื่อวันที่ 12 กุมภาพันธ์ พ.ศ. 2545
วัดมีเกจิอาจารย์ คือ หลวงพ่อแดงหรือพระครูสมถกิตติคุณท่านเป็นชาวเกาะสมุยตั้งแต่กำเนิด หลังจากท่านมรณภาพเมื่อ พ.ศ. 2516 เหล่าลูกศิษย์ได้บรรจุสังขารของท่านตามที่ท่านสั่งไว้และประดิษฐานไว้บนศาลาวัดคุณาราม สังขารท่านยังคงไม่เน่าเปื่อยและยังคงอยู่ในท่านั่งขัดสมาธิให้ชาวบ้านและนักท่องเที่ยวได้กราบไหว้ขอพร หลวงพ่อแดง ท่านเป็นพระวิปัสสนากรรมฐานและเดินธุดงค์ตามป่าเขาบนเกาะสมุย จากนั้นมารับตำแหน่งเจ้าอาวาสวัดคุณาราม
วัฒนธรรมระดับสูง

"Ezekiel" วัฒนธรรมระดับสูงมากจากเพดานโบสถ์ซิสทีน โดยไมเคิล แองเจลโล
ภาพเขียนโดยเชน ฮองชู ศิลปินราชวงศ์หมิง แสดงให้เห็นความสุภาพอ่อนโยนในการเล่นเครื่องดนตรี Guqin ที่ได้รับการยกย่องเป็นเครื่องดนตรีชั้นสูงของจีน
วัฒนธรรมระดับสูง (High culture) เป็นคำที่ใช้มากทางวิชาการหลายด้าน แต่ความหมายทั่วไปที่แพร่หลาย หมายถึงชุดของผลิตภัณฑ์ทางวัฒนธรรมซึ่งส่วนใหญ่เป็นศิลปะที่ถือว่าอยู่ในระดับสูงสุดของวัฒนธรรมหนึ่ง หรือหมายรวมถึงวัฒนธรรมของสังคมชนชั้นปกครอง
แนวคิด

แม้ว่าวัฒนธรรมระดับสูงจะมีประวัติมายาวนานแล้วในแผ่นดินใหญ่ยุโรปก็ตาม แต่คำนี้มีการใช้เป็นครั้งแรกในการตีพิมพ์หนังสือชื่อ "วัฒนธรรมและอนาธิปไตย" (Culture and Anarchy) ของแมททิว อาร์โนลด์ แม้เขาจะหมายถึงคำ "วัฒนธรรมสูง" นี้ว่าเป็นเพียง "วัฒนธรรม" ทั่วๆ ไป แต่อาร์โนลด์ก็ได้นิยามว่าวัฒนธรรมหมายถึง "การไม่เกี่ยวไม่ข้องของมนุษย์ในความดีเลิศหลังความมานะบากบั่น" และข้อเขียนในบทนำที่มีชื่อเสียงมากที่กล่าวว่าวัฒนธรรมหมายถึง "การรู้อย่างดีที่สุดในสิ่งมีการพูดและการคิดในโลก" เป็นความหมายเฉพาะทางบรรณโลกที่รวมไปถึงปรัชญาซึ่งปัจจุบันมักไม่ถือกันว่าเป็นส่วนสำคัญของวัฒนธรรมระดับสูงอย่างน้อยก็ในวัฒนธรรมของชนชาติที่ใช้ภาษาอังกฤษ อาร์โนลด์มองว่าวัฒนธรรมระดับสูงเป็นแรงผลักดันทางศีลธรรมและความดีงามทางการเมือง และในหลายๆ รูปที่มุมมองนี้ยังคงแพร่กระจายอยู่ แม้จะยังห่างไกลจากการเป็นเรื่องที่น่ายกขึ้นมาถกเถียงก็ตาม คำ "วัฒนธรรมระดับสูง" มีความเปรียบต่างกับ "วัฒนธรรมประชานิยม" (Popular culture) หรือ "วัฒนธรรมมวลชน" (Mass culture)และรวมทั้งกับวัฒนธรรมประเพณีต่างๆ แต่ก็ไม่ได้เป็นปรปักษ์ต่อวัฒนธรรมเหล่านี้แต่ประการใด
หนังสือชื่อ "หมายเหตุว่าด้วยนิยามของวัฒนธรรม" (พ.ศ. 2491) โดย ที เอส เอเลียต นับเป็นงานที่มีอิทธิพลที่แสดงให้เห็นว่าวัฒนธรรมระดับสูงและวัฒนธรรมประชานิยมเป็นส่วนที่จำเป็นในการส้รางความสมบูรณ์ของความเป็นวัฒนธรรม ในหนังสือชื่อ "การใช้อักษรศาสตร์" (the Uses of Literacy) ของริชาร์ด ฮอกการ์ด (พ.ศ. 2500)ก็นับเป็นงานที่มีอิทธิพลไปในแนวทางนี้เช่นเดียวกัน โดยมีเนื้อหาในด้านประสบการณ์ทางวัฒนธรรมของกลุ่มบุคคลเช่นตัวเขาเองซึ่งมาจากชนชั้นทำงานก่อนที่จะเข้าเรียนมหาวิทยาลัย ในอเมริกา ฮาโรลด์ บลูม ก็มีงานมากชิ้นที่สามารถรวมอยู่ในแนวนี้ เช่นเดียวกับ เอฟ อาร์ ลีวิส ก่อนหน้านั้น คล้ายอาร์โนลด์ที่เน้นเกี่ยวกับวรรณคดี และไม่กลัวที่จะส่งเสียงขรมไว้ในงานวรรณคดีเรื่อง "Western Canon" ของเขา
ศิลปะระดับสูง

วัฒนธรรมระดับสูงส่วนใหญ่ประกอบด้วยการซาบซึ้งในสิ่งที่เรียกว่า "ศิลปะระดับสูง" คำนี้มีความหมายค่อนข้างกว้างกว่านิยามของอาร์โนลด์ และนอกจากวรรณคดีแล้ว ยังรวมถึงดนตรี ทัศนศิลป์ โดยเฉพาะจิตรกรรม และรูปแบบอย่างเป็นประเพณีของศิลปะการแสดงซึ่งปัจจุบันรวมภาพยนตร์ด้วย โดยทั่วไปไม่นับมัณฑนศิลป์เป็นศิลปะระดับสูง
อียิปต์โบราณ
กรีกโบราณ
โรมโบราณ
จีน
อินเดีย
ไบแซนติอุม
เปอร์เซีย
วัฒนธรรมอื่นๆ ของ ตะวันออกกลาง ในยุคต่างๆ
ญี่ปุ่น ตั้งแต่ นารา หรือ ยุคเหียน เป็นต้นมา
ยุโรป นับตั้งแต่คริสต์ศตวรรษลง
ดูเพิ่ม

Highbrow
วัฒนธรรม
แก่นอารยธรรม
วัฒนธรรมมวลชน
วัฒนธรรมชนชั้นทำงาน
วัฒนธรรมศึกษา
Dead white males
การอุดมศึกษา
แหล่งข้อมูลอื่น

Full text of Matthew Arnold's Culture and Anarchy online
Memory and modernity:reflections on Ernest Gellner's theory of nationalism - Lecture text by Anthony D Smith
On high art เก็บถาวร 2007-12-08 ที่ เวย์แบ็กแมชชีน
On the "High Art" of Nicolas Poussin - New Criterion Magazine, 1995
วิหารพาเธนอน
วัดคุณหญิงส้มจีน

| วัดคุณหญิงส้มจีน |
| --- | --- |

ชื่อสามัญ: วัดคุณหญิงส้มจีน, วัดใหม่
ที่ตั้ง: เลขที่ 28 หมู่ที่ 14 ถนนพหลโยธิน ตำบลคลองหนึ่ง อำเภอคลองหลวง จังหวัดปทุมธานี 12120
ประเภท: วัดราษฎร์
นิกาย: มหานิกาย
พระประธาน: พระเขื่อนเพชรเสนา
เจ้าอาวาส: พระครูปลัด มานพ สีลโชโต
 สถานีย่อยพระพุทธศาสนา
วัดคุณหญิงส้มจีน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 14 ตำบลคลองหนึ่ง อำเภอคลองหลวง จังหวัดปทุมธานี ปัจจุบันมีเจ้าอาวาส คือ พระครูปลัด มานพ สีลโชโต
วัดคุณหญิงส้มจีนสร้างขึ้นเมื่อ พ.ศ. 2478 ที่ตั้งเดิมของวัดอยู่ฝั่งตะวันออกของคลองหนึ่ง โดยเมื่อ พ.ศ. 2472 หม่อมแผ้วได้บริจาคที่สร้างวัด 20 ไร่ ต่อมาพระยาเขื่อนเพชรเสนากับคุณหญิงส้มจีน อุณหนันท์ ได้ถวายที่ดินเนื้อที่ 400 ไร่เศษ อยู่ฝั่งตรงข้ามกับวัด จึงได้ย้ายวัดมาสร้างขึ้นใหม่ ณ ที่ตั้งปัจจุบัน แล้วขนานนามวัดว่า "วัดคุณหญิงส้มจีน" ชาวบ้านนิยมเรียกว่า วัดใหม่ วัดได้รับพระราชทานวิสุงคามสีมาเมื่อวันที่ 2 กันยายน พ.ศ. 2480 ได้ผูกพัทธสีมาเมื่อ พ.ศ. 2490 ทางวัดได้เริ่มเปิดสอนพระปริยัติธรรมมาตั้งแต่ พ.ศ. 2483
อุโบสถกว้าง 8 เมตร ยาว 11 เมตร สร้างเมื่อ พ.ศ. 2508 ภายในมีพระประธานนามว่า พระเขื่อนเพชรเสนา ซึ่งคุณหญิงส้มจีน เขื่อนเพชร เป็นผุ้สร้างถวาย กุฏิสงฆ์ 2 หลัง เป็นอาคารไม้เเละคอนกรีตเสริมเหล็ก หอสวดมนต์ 1 หลัง ศาลาการเปรียญ 1 หลัง อาคารเสนาสนะอื่น ๆ ได้แก่ ศาลาท่าน้ำ ศาลาบำเพ็ญกุศล ฌาปนสถาน
วงศ์สนฉัตร

| วงศ์สนฉัตร ช่วงเวลาที่มีชีวิตอยู่: Jurassic  PreꞒ Ꞓ O S D C P T J K Pg N      |
| --- | --- |

การจำแนกชั้นทางวิทยาศาสตร์

สกุลต้นแบบ
Araucaria Juss.
สกุล
 Agathis  Araucaria  Wollemia  †Araucarioxylon  †Araucarites  †Brachyphyllum  †Protodammara
วงศ์สนฉัตร หรือ (En:Araucariaceae) เป็นวงศ์ของไม้ยืนต้นโบราณในกลุ่มสน  มีความหลากหลายสูงสุดในยุคจูราสสิก และยุคครีเทเชียส ซึ่งแพร่กระจายไปทั่วโลก หลังจากที่หมดยุคครีเทเชียส ไดโนเสาร์สูญพันธุ์ไป พืชในวงศ์นี้ในซีกโลกเหนือได้สูญพันธุ์ไปด้วย
Agathis australis จากนิวซีแลนด์
วัดคีรีวัน

| วัดคีรีวัน |
| --- | --- |


ที่ตั้ง: ตำบลศรีนาวา อำเภอเมืองนครนายก จังหวัดนครนายก
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดคีรีวัน เป็นวัดเก่าแก่ มีพระแก้วมรกตองค์จำลองขนาดใหญ่ ทำจากเรซิน ประดิษฐานอยู่ที่พระวิหารบนยอดเขา ในสมัยก่อนวัดนี้เคยอยู่กลางทุ่งมาก่อน และได้ย้ายวัดไปอยู่ที่เขากะเหรี่ยง เดิมชื่อ วัดสว่างอารมณ์ ต่อมาวัดนี้จึงได้ย้ายไปอยู่ที่ภูเขาแห่งใหม่ และตั้งชื่อวัดใหม่ว่า วัดคีรีวัน โดยมีพระครูคีรีวนานุกูลโอภาโส (หลวงพ่อรี) เป็นเจ้าอาวาสประจำวัดแห่งนี้
วัดคีรีวันตั้งอยู่ที่ตำบลศรีนาวา อำเภอเมือง จ.นครนายก ไปตามทางถนนนครนายก-ท่าด่าน ห่างจากอำเภอเมืองนครนายก 9 กิโลเมตร
แหล่งข้อมูลอื่น

ข้อมูลวัดคีรีวันในเว็บไซต์การท่องเที่ยวแห่งประเทศไทย[ลิงก์เสีย]
ประวัติวัดคีรีวัน เก็บถาวร 2008-06-18 ที่ เวย์แบ็กแมชชีน
วงศ์ว่านน้ำ

| วงศ์ว่านน้ำ |
| --- | --- |

Acorus calamus

การจำแนกชั้นทางวิทยาศาสตร์
อาณาจักร:: Plantae
หมวด:: Angiospermae
ชั้น:: Monocotyledoneae
อันดับ:: Acorales
วงศ์:: Acoraceae

สกุล
 Acorus
วงศ์ว่านน้ำ หรือ Acoraceae เป็นวงศ์ของพืชมีดอกที่มีสมาชิกเพียงสกุลเดียว ในระบบ (En:Cronquist System)  ไม่มีวงศ์นี้ โดยจัดให้สกุล (En:Acorus) อยู่ในวงศ์บอน ส่วนในระบบ APG ได้แยกวงศ์นี้ออกมา
วัดคีรีวันต์

| วัดคีรีวันต์ |
| --- | --- |


ชื่อสามัญ: วัดคีรีวันต์, วัดบ้านปากช่อง
ที่ตั้ง: ตำบลปากช่อง อำเภอปากช่อง จังหวัดนครราชสีมา
ประเภท: วัดราษฎร์
นิกาย: มหานิกาย
เจ้าอาวาส: พระเมธีสุตาภรณ์ (เหมือน อุปมงฺกโร)
 สถานีย่อยพระพุทธศาสนา
วัดคีรีวันต์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลปากช่อง อำเภอปากช่อง จังหวัดนครราชสีมา
วัดคีรีวันต์ เดิมชื่อ วัดบ้านปากช่อง ตั้งเมื่อ พ.ศ. 2477 ได้รับพระราชทานวิสุงคามสีมา เมื่อ พ.ศ. 2484 แต่เดิมเป็นสำนักสงฆ์ที่ตั้งอยู่ระหว่างช่วงเขาดงพญาไฟ (เย็น) ครั้นต่อมาได้มีการจับจองที่ดินกันมากขึ้น จึงมีการยกที่ดินให้เป็นที่พำนักสงฆ์ขึ้นเพื่อสะดวกในการทำบุญ วัดได้สร้างถาวรวัตถุมาตามลำดับ โดยมีพระคณาจารย์จากถิ่นต่าง ๆ ธุดงค์มาบ้าง และมาเยี่ยมบ้าง แล้วเข้าพักอาศัยอยู่ชั่วคราว เพื่อมาอบรมศีลธรรมแก่ญาติโยม หรือ มารักษาปัดเป่าโรคภัยไข้เจ็บแก่ญาติโยมบ้าง ตามที่ญาติโยมได้อาราธนานิมนต์
จน พ.ศ. 2480 มีพระภิกษุสามเณรมาอยู่จำพรรษามากขึ้น ชาวบ้านได้นิมนต์พระอาจารย์มล (ท่านพระครูวิมลคีรีเขต) จากจังหวัดร้อยเอ็ด มาอยู่จำพรรษา มีการปลูกสร้างกุฏิสงฆ์ขึ้นตามที่เห็นอยู่ขณะนี้ ตลอดถึงสร้างอุโบสถไม้ขึ้นอีก 1 หลัง ครอบครัวนายผิวและนางผง ได้มีจิตศรัทธายกให้เป็นที่ธรณีสงฆ์ เนื้อที่ 14 ไร่ 1 งาน 326 ตารางวา วัดได้รับพระราชทานวิสุงคามสีมาครั้งหลังเมื่อวันที่ 11 พฤศจิกายน พ.ศ. 2562
รายนามเจ้าอาวาส

พระครูเกษตรสีลาจารย์ สุจิตฺโต (หลวงพ่อกัณหา)
พระอาจารย์มณี ญาณวโร
พระอาจารย์บุญ เกสโร (หลวงพ่อบุญ)
พระอาจารย์สา วิสารโท (หลวงพ่อสา)
พระอาจารย์ชะลอ ชุติปญฺโญ (หลวงพ่อชะลอ)
พระครูวิมลคีรีเขต วิมโล
พระครูอุดมคีรีวันต์ มโหธโร (หลวงพ่อเยี่ยม มโหธโร) รักษาการเจ้าอาวาส พ.ศ. 2500–2547
พระเมธีสุตาภรณ์ (เหมือน อุปมงฺกโร)
ยูฟ่าแชมเปียนส์ลีก ฤดูกาล 1998–99

| --- | --- |
สนาม กัมนอว์ ใน[[ประเทศสเปน] จะเป็นสนามที่จะใช้ในรอบชิงชนะเลิศ
รายละเอียดการแข่งขัน
วันที่: รอบคัดเลือก: 22 กรกฎาคม – 26 สิงหาคม พ.ศ. 2541 การแข่งขันรอบแบ่งกลุ่ม–รอบชิงชนะเลิศ: 16 กันยายน พ.ศ. 2541 – 26 พฤษภาคม พ.ศ. 2542
ทีม: รอบแบ่งกลุ่ม: 24 ทั้งหมด: 56
อันดับเมื่อสิ้นสุดการแข่งขัน
ชนะเลิศ:  แมนเชสเตอร์ยูไนเต็ด (สมัยที่ 20th)
รองชนะเลิศ:  บาเยิร์นมิวนิก
สถิติการแข่งขัน
จำนวนนัดที่แข่งขัน: 85
จำนวนประตู: 238 (2.8 ประตูต่อนัด)
ผู้ทำประตูสูงสุด:  อันดรีย์ เชฟเชนโค  ดไวต์ ยอร์ก (8 ประตู)
← 1997–98 1999–2000 → 
ยูฟ่าแชมเปียนส์ลีก ฤดูกาล 1998–99 เป็นการแข่งขันฟุตบอลสโมสรยุโรปถ้วยใหญ่ที่สุด จัดขึ้นโดยยูฟ่า โดยฤดูกาลนี้เป็นฤดูกาลที่ 44 และเป็นฤดูกาลที่ 7 ตั้งแต่มีการเปลี่ยนชื่อจากยูโรเปียนแชมเปียนคลับส์คัพ เป็นยูฟ่าแชมเปียนส์ลีก
สโมสร

| รอบคัดเลือกรอบแรก |
| --- | --- | --- | --- |
|  Vllaznia Shkodër |  Yerevan |  Kapaz |  Dinamo Minsk |
|  Club Brugge |  Litex Lovech |  Anorthosis |  Flora |
|  B36 Tórshavn |  HJK |  Dinamo Tbilisi |  Újpest |
|  ÍBV |  Beitar Jerusalem |  Skonto |  Kareda Šiauliai |
|  Jeunesse Esch |  Sileks |  Valletta |  Zimbru Chișinău |
|  Cliftonville |  ŁKS Łódź |  St Patrick's Athletic |  Steaua București |
|  เซลติก |  Košice |  Maribor Branik |  Halmstad |
|  กราสฮอปเปอร์ |  ดีนาโม คียิว |  Barry Town |  Obilić |
รอบคัดเลือกรอบสอง
|  สตวร์ม กราซ |  โครเอเชีย ซาเกร็บ |  สปาร์ตา ปราก |  บรอนด์บี |
|  แมนเชสเตอร์ยูไนเต็ด |  Metz |  บาเยิร์นมิวนิก |  โอลิมเปียกอส |
|  Panathinaikos |  อินแตร์นาซีโอนาเล |  เปเอสเฟ ไอนด์โฮเฟิน |  Rosenborg |
|  ไบฟีกา |  สปาร์ตัค มอสโก |  อัตเลติกเดบิลบาโอ |  กาลาตาซาราย |
รอบแบ่งกลุ่ม
|  อาร์เซนอล |  ล็องส์ |  ไคเซอร์สเลาเทิร์น |  ยูเวนตุส |
|  Ajax |  Porto |  บาร์เซโลนา |  เรอัลมาดริด |
รอบคัดเลือก > รอบคัดเลือกรอบแรก

| ทีมแรก |   ผล   | ทีมที่สอง |   นัดแรก   |   นัดที่สอง   |
| --- | --- | --- | --- | --- |
| Sileks  | 1–2 |  Club Brugge | 0–0 | 1–2  |
| ŁKS Łódź  | 7–2 |  Kapaz | 4–1 | 3–1  |
| Litex Lovech  | 3–2 |  Halmstad | 2–0 | 1–2  |
| Grasshopper  | 8–0 |  Jeunesse Esch | 6–0 | 2–0  |
| Celtic  | 2–0 |  St Patrick's Athletic | 0–0 | 2–0  |
| Kareda Šiauliai  | 0–4 |  Maribor Branik | 0–3 | 0–1  |
| Dynamo Kyiv  | 10–1 |  Barry Town | 8–0 | 2–1  |
| Cliftonville  | 1–13 |  Košice | 1–5 | 0–8  |
| สคอนโต  | 2–1 |  ดีนาโม มินสค์ | 0–0 | 2–1  |
| วัลเล็ตตา  | 0–8 |  อานอร์ทอซิส ฟามากุสตา | 0–2 | 0–6  |
| ไบตาร์ เยรูซาเลม  | 5–1 |  บี36 ทอร์ชัฟน์ | 4–1 | 1–0  |
| ดีนาโม ตบีลีซี  | 4–3 |  วัลลาซเนีย ชโคแดร์ | 3–0  | 1–3  |
| เอชเจเค  | 5–0 |  เยเรวาน | 2–0 | 3–0  |
| โอบีลิช  | 4–1 |  ไอบีวี | 2–0 | 2–1  |
| ซิมบรู ชีซีเนา  | 2–3 |  อูจเปสต์ | 1–0 | 1–3  |
| สเตอัว บูคูเรสตี  | 5–4 |  ฟลอรา | 4–1 | 1–3 |
รอบคัดเลือก > รอบคัดเลือกรอบสอง

ทีมที่พ่ายแพ้จะได้ผ่านคัดเลือกรอบแรกของ ยูฟ่าคัพ ฤดูกาล 1998–99.
| ทีมแรก |   ผล   | ทีมที่สอง |   นัดแรก   |   นัดที่สอง   |
| --- | --- | --- | --- | --- |
| โรเซนบอร์ก  | 4–4 (ย) |  กลึบบรึคเคอ | 2–0 | 2–4  |
| แมนเชสเตอร์ยูไนเต็ด  | 2–0 |  แอลเคเอส ล็อดซ์ | 2–0 | 0–0  |
| ลิเท็กซ์ โลเว็ช  | 2–11 |  สปาร์ตัค มอสโก | 0–5 | 2–6  |
| กาลาตาซาราย  | 5–3 |  กราสฮอปเปอร์ | 2–1 | 3–2  |
| เซลติก  | 1–3 |  โครเอเชีย ซาเกร็บ | 1–0 | 0–3  |
| มารีบอร์ บรานิค  | 3–5 |  เปเอสเฟ ไอนด์โฮเฟิน | 2–1 | 1–4  (ต่อเวลา)  |
| ดีนาโม คียิว  | 1–1 (3–1 ล) |  สปาร์ตา ปราก | 0–1 | 1–0  (ต่อเวลา)  |
| โคชีเช  | 1–2 |  บรอนด์บี | 0–2 | 1–0  |
| อินแตร์นาซีโอนาเล  | 7–1 |  สคอนโต | 4–0 | 3–1  |
| โอลิมเปียกอส  | 6–3 |  อานอร์ทอซิส ฟามากุสตา | 2–1 | 4–2  |
| ไบฟีกา  | 8–4 |  ไบตาร์ เยรูซาเลม | 6–0 | 2–4  |
| ดีนาโม ตบีลีซี  | 2–2 (ย) |  อัตเลติกเดบิลบาโอ | 2–1 | 0–1  |
| เอชเจเค  | 2–1 |  แม็ส | 1–0 | 1–1  |
| บาเยิร์นมิวนิก  | 5–1 |  เอฟเค โอบีลิช | 4–0 | 1–1  |
| สตวร์ม กราซ  | 7–2 |  อูจเปสต์ | 4–0 | 3–2  |
| สเตอัว บูคูเรสตี  | 5–8 |  พานาธิไนกอส | 2–2 | 3–6 |
หมายเหตุ: ทีมที่ชนะของรอบคัดเลือกรอบแรกจะถูกจับสลากพบกับทีมที่ผ่านมาจากการคัดเลือกโดยตรงสำหรับรอบคัดเลือกรอบสอง (16 และ 16 ทีม).
^ นัดนี้ลงเล่นที่ สนามกีฬาเนฟโตชีมิคของนาฟเท็กซ์ ใน บูร์กัส เป็นเพราะว่า สนามกีฬาโลเว็ช ของ ลิเท็กซ์ โลเว็ช ใน โลเว็ช ไม่ได้เป็นไปตามมาตรฐานยูฟ่า.
^ นัดนี้ลงเล่นที่ สนามกีฬาปาร์ตีซานของเอฟเค ปาร์ตีซาน ใน เบลเกรด เป็นเพราะว่า สนามกีฬามีลอส โอบีลิช ของ เอฟเค โอบีลิช ในเบลเกรดไม่ได้เป็นไปตามมาตรฐานยูฟ่า.
รอบแพ้คัดออก > สายการแข่งขัน

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 |
| --- | --- | --- | --- | --- | --- | --- | --- | --- | --- | --- | --- | --- | --- | --- |
|   | รอบ 8 ทีมสุดท้าย | รอบ 8 ทีมสุดท้าย | รอบ 8 ทีมสุดท้าย | รอบ 8 ทีมสุดท้าย |  |  | รอบรองชนะเลิศ | รอบรองชนะเลิศ | รอบรองชนะเลิศ | รอบรองชนะเลิศ |  |  | รอบชิงชนะเลิศ | รอบชิงชนะเลิศ |
 
|  |  แมนเชสเตอร์ยูไนเต็ด | 2 | 1 | 3 |   |  |  |  |  |  |  |  |  |  |
|  |  อินแตร์นาซีโอนาเล | 0 | 1 | 1 |   |  |  |  |  |  |  |  |  |  |
|  |  อินแตร์นาซีโอนาเล | 0 | 1 | 1 |   |   |  แมนเชสเตอร์ยูไนเต็ด | 1 | 3 | 4 |   |  |  |  |
|  |  |  |  |  |  |   |  แมนเชสเตอร์ยูไนเต็ด | 1 | 3 | 4 |   |  |  |  |
|  |  |  |  |  |  |   |  ยูเวนตุส | 1 | 2 | 3 |   |  |  |  |
|  |  ยูเวนตุส | 2 | 1 | 3 |   |   |  ยูเวนตุส | 1 | 2 | 3 |   |  |  |  |
|  |  ยูเวนตุส | 2 | 1 | 3 |   |  |  |  |  |  |   |  |  |  |
|   |  โอลิมเปียกอส | 1 | 1 | 2 |   |  |  |  |  |  |   |  |  |  |
|  |  |   |   |   |   |   |   |   |   |   |   |   |  แมนเชสเตอร์ยูไนเต็ด | 2 |
|  |  |   |   |   |   |   |   |   |   |   |   |   |  บาเยิร์นมิวนิก | 1 |
|   |  เรอัลมาดริด | 1 | 0 | 1 |   |  |  |  |  |  |   |  |  |  |
|  |  ดีนาโม คียิว | 1 | 2 | 3 |   |  |  |  |  |  |   |  |  |  |
|  |  ดีนาโม คียิว | 1 | 2 | 3 |   |   |  ดีนาโม คียิว | 3 | 0 | 3 |   |  |  |  |
|  |  |  |  |  |  |   |  ดีนาโม คียิว | 3 | 0 | 3 |   |  |  |  |
|  |  |  |  |  |  |   |  บาเยิร์นมิวนิก | 3 | 1 | 4 |   |  |  |  |
|  |  บาเยิร์นมิวนิก | 2 | 4 | 6 |   |   |  บาเยิร์นมิวนิก | 3 | 1 | 4 |   |  |  |  |
|  |  บาเยิร์นมิวนิก | 2 | 4 | 6 |   |  |  |  |  |  |  |  |  |  |
|   |  ไคเซอร์สเลาเทิร์น | 0 | 0 | 0 |   |  |  |  |  |  |  |  |  |  |
รอบแพ้คัดออก > รอบ 8 ทีมสุดท้าย

| ทีมแรก |   ผล   | ทีมที่สอง |   นัดแรก   |   นัดที่สอง   |
| --- | --- | --- | --- | --- |
| เรอัลมาดริด  | 1–3 |  ดีนาโม คียิว | 1–1 | 0–2  |
| แมนเชสเตอร์ยูไนเต็ด  | 3–1 |  อินแตร์นาซีโอนาเล | 2–0 | 1–1  |
| ยูเวนตุส  | 3–2 |  โอลิมเปียกอส | 2–1 | 1–1  |
| บาเยิร์นมิวนิก  | 6–0 |  ไคเซอร์สเลาเทิร์น | 2–0 | 4–0 |
รอบแพ้คัดออก > รอบรองชนะเลิศ

| ทีมแรก |   ผล   | ทีมที่สอง |   นัดแรก   |   นัดที่สอง   |
| --- | --- | --- | --- | --- |
| แมนเชสเตอร์ยูไนเต็ด  | 4–3 |  ยูเวนตุส | 1–1 | 3–2  |
| ดีนาโม คียิว  | 3–4 |  บาเยิร์นมิวนิก | 3–3 | 0–1 |
รอบแพ้คัดออก > รอบชิงชนะเลิศ

บทความหลัก: ยูฟ่าแชมเปียนส์ลีก นัดชิงชนะเลิศ 1999
26 พฤษภาคม พ.ศ. 2542
20:45
| แมนเชสเตอร์ยูไนเต็ด  | 2–1 |  บาเยิร์นมิวนิก |
| --- | --- | --- |
| เชอริงแฮม  90+1'  ซูลชาร์  90+3' | รายงาน | บาสเลอร์  6' |
ผู้ชม: 90,245 คน
ผู้ตัดสิน: ปีแอร์ลุยจี กอลลีนา (อิตาลี)
ดูเพิ่ม

ยูฟ่าคัพ ฤดูกาล 1998–99
ยูฟ่าคัพวินเนอร์สคัพ ฤดูกาล 1998–99
ยูฟ่าอินเตอร์โตโต้คัพ 1998
แหล่งข้อมูลอื่น

1998–99 All matches – season at UEFA website
1998–99 season at UEFA website
European Cup results at RSSSF
All scorers 1998–98 UEFA Champions League (excluding qualifying round) according to protocols UEFA + all scorers qualifying round
1998/99 UEFA Champions League เก็บถาวร 2012-07-11 ที่ archive.today - results and line-ups (archive)
รายชื่อเกาะในประเทศจีน

ประเทศจีนมีเกาะทั้งหมด 7,372 เกาะ ที่มีพื้นที่มากกว่า 500 ตารางเมตร แนวชายฝั่งของเกาะรวมยาวประมาณ 14217.8 กิโลเมตร เกาะที่เป็นที่อยู่อาศัย 450 เกาะ ที่เหลือจำนวนมาเป็นเกาะที่ไม่เป็นที่อยู่อาศัยและไม่มีน้ำจืด เกาะใหญ่ 3 เกาะ มีพื้นที่มากกว่า 1,000 ตารางกิโลเมตรตามลำดับ ได้แก่ เกาะไต้หวัน เกาะไหหลำ และเกาะฉงหมิง ตามการกำเนิดสามารถแบ่งออกเป็นสามประเภท คือ เกาะพื้นหิน เกาะในแม่น้ำ และเกาะหินพืดปะการัง (รวมทั้งอะทอลล์) ในทะเลจีนตะวันออกมีสัดส่วนจำนวนเกาะประมาณร้อยละ 60 ของจำนวนเกาะทั้งหมด ทะเลจีนใต้มีสัดส่วนประมาณร้อยละ 30 และทะเลเหลืองและทะเลโป๋มีสัดส่วนประมาณร้อยละ 10
คำเรียกในภาษาจีน

เกาะ คือ แผ่นดินที่ล้อมรอบด้วยน้ำในมหาสมุทร แม่น้ำ หรือทะเลสาบ และคงพื้นผิวที่ก่อตัวขึ้นตามธรรมชาติเหนือน้ำได้ในเวลาน้ำขึ้น กลุ่มเกาะที่ตั้งเรียงรายใกล้กันเรียกว่าหมู่เกาะ
คำเรียกในภาษาจีนต่อไปนี้ หมายถึง 'เกาะ' ด้วยการออกเสียงตามอักษรไทยที่ทับศัพท์ตามระบบพินอิน ในภาษาจีนกลาง
| อักษรไทย | อักษรจีน> ตัวย่อ | อักษรจีน> ตัวเต็ม | พินอิน | คำอธิบายการใช้ | ตัวอย่าง |
| --- | --- | --- | --- | --- | --- |
| เกาะ | เกาะ | เกาะ | เกาะ | เกาะ |  |
| เต่า | 岛 | 島 | dǎo | ใช้มากที่สุดในการเรียกชื่อเกาะในภาษาจีน | เกาะไหหลำ (海南岛), เกาะฉงหมิง (崇明岛) |
| ยฺหวี | 屿 | 嶼 | yǔ | ส่วนใหญ่ใช้ในบริเวณมณฑลฝูเจี้ยน ในภูมิภาคภาษาจีนหมิ่น | เกาะกู่ล่าง |
| ชาน | 山 | 山 | shān | นิยมใช้ทางภาคใต้ ในภาษาไทยบางครั้งอาจใช้คำว่า "เขา" | เขาผู่ถัว (普陀山), เกาะลันเตา (大嶼山) |
| ชา | 沙 | 沙 | shā | ใช้สำหรับเกาะรอบนอกในทะเลจีนใต้ หรือเกาะในแม่น้ำที่เกิดเป็นสันดอนทราย | ชาเมี่ยน (沙面), จิ่วตฺวั้นชา (九段沙) |
| หยาน | 岩 | 巖 | yán | ใช้ทั่วมณฑลกวางตุ้งและเจ้อเจียง |  |
| จื้อ | 峙 | 峙 | zhì | ส่วนใหญ่ใช้บริเวณมณฑลเจ้อเจียง ในอดีตเขียนว่า 屿 |  |
| อ้าว | 岙 | 嶴 | ào | มักใช้ทั่วมณฑลเจ้อเจียง แม้ว่าปัจจุบันส่วนใหญ่จะถูกแทนที่ด้วย 岛 | เกาะหนานอ้าว (南澳) |
| ถัว | 坨 | 坨 | tuó | มักใช้ในภาคเหนือของจีน |  |
| ถาง | 塘 หรือ 溏 | 塘 หรือ 溏 | táng | ใช้ในมณฑลเจ้อเจียง |  |
| จี | 矶 | 磯 | jī | ใช้ทั่วเจ้อเจียงและชานตง |  |
| โจว | 洲 | 洲 | zhōu | ใช้สำหรับเกาะหลายแห่งในแม่น้ำ | เกาะจอก |
| หมู่เกาะ / กลุ่มเกาะ | หมู่เกาะ / กลุ่มเกาะ | หมู่เกาะ / กลุ่มเกาะ | หมู่เกาะ / กลุ่มเกาะ | หมู่เกาะ / กลุ่มเกาะ |  |
| ฉุนเต่า | 群岛 | 羣島 | qúndǎo | กลุ่มเกาะ (archipelago) |  |
| เลี่ยเต่า | 列岛 | 列島 | lièdǎo |  |  |
| เต่าฉุน | 岛群 | 島羣 | dǎoqun |  |  |
เกาะในแม่น้ำ

เกาะในแม่น้ำของจีน ที่สำคัญ ได้แก่
| ชื่อภาษาไทย | ชื่อภาษาจีน> ตัวย่อ | ชื่อภาษาจีน> ตัวเต็ม | ชื่อภาษาจีน> พินอิน | ชื่อภาษาอังกฤษ | พื้นที่ (ตารางกิโลเมตร) |  |
| --- | --- | --- | --- | --- | --- | --- |
มณฑลกวางตุ้ง
| ชาเมี่ยน | 沙面 | 沙面 | shā miàn | Shamian |  | เกาะในแม่น้ำจู ในนครกว่างโจว |
| เกาะเอ้อร์ชา | 二沙岛 | 二沙島 | èr shā dǎo | Ersha Island หรือ Yisa Island |  | เกาะในแม่น้ำจู ในนครกว่างโจว |
มณฑลหูหนาน
| เกาะจฺวินชาน | 君山岛 | 君山島 | jūn shān dǎo | Junshan Island | 0.96 | เกาะในทะเลสาบต่งถิง มณฑลหูหนาน |
| เกาะส้ม | 桔子洲 | 橘子洲 | júzi zhōu | Orange Isle |  | เกาะในแม่น้ำเซียง มณฑลหูหนาน ที่ตั้งรูปปั้นศรีษะเหมาเจ๋อตงวัยเยาว์ |
| เกาะจอก หรือ เกาะผิง | 苹岛 หรือ 萍洲 | 蘋島 หรือ 萍洲 | píng dǎo หรือ píng zhōu | Ping Island | 0.6 | เกาะในลำน้ำเซียว ของแม่น้ำเซียง มณฑลหูหนาน |
วงศ์สนเขา

| วงศ์สนเขา |
| --- | --- |

Larix (สีทอง), Abies (ตรงกลางข้างหน้า) และ Pinus (ข้างหน้าทางขวา)

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Pinophyta
ไม่ได้จัดลำดับ:: Pinopsida
อันดับ:: Pinales
วงศ์::  Pinaceae Lindley 1836.

วงศ์ย่อย
 Pinoideae  Piceoideae  Laricoideae  Abietoideae
วงศ์สนเขา หรือ Pinaceae เป็นวงศ์ของไม้ยืนต้นหรือไม้พุ่ม รวมทั้งสนโคนิเฟอร์ ที่มีความสำคัญทางการค้า อยู่ในอันดับ Pinales ซึ่งมีชื่อเดิมว่า  Coniferales วงศ์นี้มีพลาสติดในซีฟเซลล์ที่ลักษณะเฉพาะ รูปแบบการเจริญก่อนเป็นเอ็มบริโอและไม่มี bioflavonoids มีสมาชิกประมาณ 220-250 สปีชีส์ และ  11 สกุล
รายชื่อตัวละครในตำนานชีวิตดาร์เรน แชน

นี่คือ รายชื่อตัวละครในตำนานชีวิตดาร์เรน แชน
ผีดูดเลือด > ลาร์เทน เครปสลีย์

ลาร์เทน เครปสลีย์ หรือชื่อเก่าคือ เวอร์ ฮอร์สตัน เป็นผีดูดเลือดที่ถ่ายเลือดให้ดาร์เรน แชน เคยเป็นผู้ตรวจการผีดูดเลือดแต่ลาออกในภายหลัง เคยเป็นคู่ของแอรา เซลส์ ผีดูดเลือดหญิงซึ่งมีไม่กี่คนในโลกผีดูดเลือด คุณเครปสลีย์เป็นนักแสดงในคณะซีร์ก ดู ฟรีก ซึ่งมีเจ้าของคือ ไฮเบอร์เนียส ทอลล์ ในเล่มเก้า พันธมิตรแห่งรัตติกาล คุณเครปสลีย์ยอมเสียชีวิตเพื่อแลกกับการที่ดาร์เรน แวนชา เด็บบี อลิซ และฮาร์แคตรอดพ้นจากปีศาจดูดเลือด
ผีดูดเลือด > เคอร์ดา สมอลต์

เคอร์ดา สมอลต์เป็นผีดูดเลือดรักสันติ ไม่ชอบการต่อสู้ เขาเคยเป็นเพื่อนของดาร์เรน แชน จนกระทั่งดาร์เรนเห็นเขาฆ่าแกฟเนอร์ เพิร์ล และเป็นคนนำปีศาจดูดเลือดมาโจมตีผีดูดเลือด ดาร์เรนหนีการไล่ล่าของเหล่าปีศาจดูดเลือดโดยการกระโดดลงลำธารไหลเชี่ยว และกลับมาเปิดโปงเคอร์ดาในวันสถาปนาเจ้าชายผีดูดเลือด เคอร์ดาจึงกลายเป็นคนทรยศและถูกประหารในเวลาต่อมา
เมื่อเคอร์ดาเสียชีวิตเขาได้ไปอยู่ในทะเลสาบวิญญาณซึ่งเป็นที่กักขังดวงวิญญาณที่ไม่ได้ไปเกิด เดสมอนด์ ไทนีช่วยให้เคอร์ดาไปเกิดเป็นคนตัวจิ๋วชื่อ ฮาร์แคต มัลดส์ มีหน้าที่คอยอยู่กับดาร์เรน ซึ่งถ้าสลับตัวอักษรในชื่อ KURDA SMAHLT จะได้เป็น HARKAT MULDS
ผีดูดเลือด > แกฟเนอร์ เพิร์ล

แกฟเนอร์ เพิร์ล เป็นเพื่อนสนิทของคุณเครปสลีย์และเป็นผู้ตรวจการผีดูดเลือด เป็นผู้บอกเรื่องที่ปีศาจดูดเลือดเมอร์ล็อกมาคุกคามที่เมืองบ้านเกิดของคุณเครปสลีย์ ภายหลังเสียชีวิตเพราะถูกฆ่าโดยเคอร์ดา สมอลต์ เพื่อไม่ให้ความลับเรื่องแผนการทรยศของเคอร์ดาไปถึงหูของเจ้าชายผีดูดเลือด
ผีดูดเลือด > แอรา เซลส์

แอรา เซลส์เป็นผีดูดเลือดหญิงจากจำนวนไม่กี่คน เธอเป็นนักสู้ที่เก่งกาจไม่แพ้ผู้ชาย และจะไม่ยอมจับมือกับคนที่ไม่ใช่นักสู้เด็ดขาด แอรา เซลส์เคยเป็นคู่ครองของคุณเครปสลีย์ และเสียชีวิตเพราะปีศาจดูดเลือดที่ชื่อกลอลดาในการต่อสู้ครั้งหนึ่ง
ปีศาจดูดเลือด > สตีฟ เลพเพิด

สตีฟ เลพเพิด หรือชื่อจริง สตีฟ เลนเนิด เป็นเพื่อนเก่าของดาร์เรน แชน สตีฟเป็นคนหัวรุนแรงและโกรธฝังใจได้นาน ความใฝ่ฝันของสตีฟคือการได้เป็นผีดูดเลือด แต่ดาร์เรนกลับได้เป็นแทนทำให้สตีฟสาบานว่าจะตามล่าดาร์เรนเมื่อโตขึ้น
สตีฟ เลพเพิดกลับมามีบทบาทอีกครั้งใน เล่มแปด พันธมิตรแห่งรัตติกาล โดยแสร้งทำเป็นมิตรกับดาร์เรนและนักล่าเพื่อให้ไว้ใจ ทุกคนไว้ใจสตีฟยกเว้นคุณเครปสลีย์ที่ยังเชื่อว่าสตีฟมีเลือดชั่วและแก้ไม่หาย เหล่านักล่าได้รู้ความจริงว่าสตีฟเป็นคนครึ่งปีศาจดูดเลือดในภายหลังและยังเป็นพญาปีศาจดูดเลือดอีกด้วย สตีฟเป็นผู้ฆ่าคุณเครปสลีย์ในเล่มเก้า ทำให้ดาร์เรนเสียใจมากและตั้งใจว่าจะตามฆ่าสตีฟให้ได้ในที่สุด
มนุษย์ > เด็บบี เฮมล็อก

เด็บบี เฮมล็อก เป็นตัวละครในชุดนวนิยายสยาองขวัญเรื่อง ดาร์เรน แชน เป็นเพื่อนหญิงของดาร์เรน แชน อาศัยอยู่ในเมืองบ้านเกิดของคุณเครปสลีย์ ปรากฏตัวในเล่มสาม และมาปรากฏตัวอีกครั้งในเล่มแปดในฐานะครูสอนภาษาอังกฤษของดาร์เรน และเมื่อรู้ว่าดาร์เรนเป็นผีดูดเลือดได้ขอมาร่วมล่าปีศาจดูดเลือดด้วย ในเล่มสิบ เด็บบีกับสารวัตรใหญ่อลิซ เบอร์เจสได้พยายามก่อตั้งชุมนุมปะทะกับสมุนปีศาจ โดยเป็นมนุษย์ที่ไม่ได้รับการถ่ายเลือดแต่มาเรียนรู้การต่อสู้แบบผีดูดเลือดและไม่ต้องอยู่ภายใต้กฎเคร่งครัดของผีดูดเลือดเช่นเดียวกับสมุนปีศาจในชื่อ Vampirites